SPRC อวดกำไรปี 60 โตเฉียด 9 พันลบ. รับค่าการกลั่น-กำไรอัตราแลกเปลี่ยนพุ่ง
SPRC อวดกำไรปี 60 โตเฉียด 9 พันลบ. จากปีก่อนมีกำไร 8.68 พันลบ. รับค่าการกลั่น-กำไรอัตราแลกเปลี่ยนพุ่ง
13 ก.พ. 2561

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานประจำปี 2560 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยปัจจัยที่ส่งผลให้บริษัทมีกำไรเพิ่มขึ้น เนื่องจากมีรายได้รวมเพิ่มขึ้น 125 ล้านดอลลาร์สหรัฐฯ จากไตรมาสเดียวกันของปีก่อน เนื่องจากการเพิ่มขึ้นของราคาผลิตภัณฑ์ปิโตรเลียม แต่ถูกหักลบจากปริมาณขายที่ลดลง เนื่องจากบริษัทได้มีการหยุดซ่อมบำรุงในเดือน ต.ค. เป็นเหตุให้ค่าการกลั่นตลาดในช่วงไตรมาส 4/60 ลดลงจากช่วงไตรมาส 4/59
อย่างไรก็ตาม แม้จะได้รับผลกระทบจากการหยุดซ่อมบำรุงโรงกลั่น แต่บริษัทมีค่าการกลั่นในปี 2560 ที่สูงกว่าปี 2559 เนื่องจากอุปสงค์ที่มากขึ้นและอุปทานน้ำมันที่ลดลงจากการเกิดพายุแถบชายฝั่งสหรัฐ ในช่วงไตรมาส 3/60 โดยผลจากการสูงขึ้นของทั้งค่าการกลั่นทางบัญชี และค่าการกลั่นตลาดในปี 2560 รวมถึงกำไรจากอัตราแลกเปลี่ยนที่สูงขึ้นเนื่องจากการแข็งค่าของค่าเงินบาท ทำให้กำไรสุทธิในปี 2560 สุงขึ้นจากปี 2559